Мирзияев әлемді өзгертер лидерлердің ондығына енді
"Мирзияев әлемді өзгертер лидерлердің ондығына енді" | "https://abai.kz/post/64293"
TITLE: Мирзияев әлемді өзгертер лидерлердің ондығына енді
URL: https://abai.kz/post/64293
META: "Мирзияев әлемді өзгертер лидерлердің ондығына енді" | "https://abai.kz/post/64293"
DATE: 08.01.2018
AUTHOR(s): Abai.kz
TOTAL WORDS: 119
TEXT: Түркиядағы Derin Ekonomi экономикалық басылымының саяси шолушылары Өзбекстан президенті Шавкат Мирзияевті өз еліндегі және аймақтағы жағдайды өзгерте алатын әлемдегі он басшының тізіміне қосты. Бұл туралы «Жахон» ақпарат агенттігі хабарлайды. Бұл тізімге өз еліндегі және аймағындағы қалыптасқан жағдайды түбегейлі шешімдерімен өзгерте алатын және халықаралық жағдайға белсенді түрде әсер етіп, әлемдік БАҚ-та «жаңалық түзушіге» айналған тұлғалар қамтылған. Мамандардың айтуынша, Мирзияев өзі президент болып сайланғаннан бастап елді жаппай либерализациялау бағытында реформалар жүргізе бастаған. Derin Ekonomi басылымы сарапшыларының пайымдауынша, құқыққорғау органдары, діни сенім бостандығы, еркін нарық, сыртқы сауданы либерализациялау бағытында Мирзияев түбегейлі шешімдер қабылдап, елдің шетел инвестициясы үшін тартымдылығын арттыра білген. Шавкат Мирзияевтың өзге елдермен, соның ішінде іргелес елдермен байланысты түбірімен өзгертуге бағытталған қадамы да оның аталған тізімге енуіне әсер еткені айтылады. Abai.kz
